  Наталья Тетерина Алнаш ёросысь биатлонэз азинтонъя «Биатлон — гуртысь пиналъёслы!» ӵектос улсын краудфандинг амалэн 152 сюрс манет коньдон люказы. Со ялэм 300 сюрс манетлэн ӝыныезлэсь тросгес бере, проект умоен лыдъямын, вераз ивортодэтъя «Удмуртия» агентстволы солэн авторез, Алнаш ёрос администрациысь физкультурая но спортъя ёзэтлэн ӧнерчиез Наталья Корнева. Солэн кылъёсызъя, бичам коньдон ёрос администрацие вуиз ни. Матысь дыре сое пыӵалъёс но мишеньёс басьтонлы кутозы. Винтовкаос но (мишень - ред.) установкаос басьтом, кызьы гожтӥм вал проектын. Малпаськом, ньыль винтовкалы тырмоз но кык мишенной установкалы, малы ке шуоно 15 процентсэ кельтэ асьсэлы та площадка Planeta.ru. Милям как раз тырме 4 винтовкалы но кык установкалы. Нош азьлапал луоз ни Наталья Корнева, Алнаш ёрос администрацилэн спортъя ёзэтысьтыз ӧнерчиТодэ вайытом, «Биатлон — гуртысь пиналъёслы!» ӵектосъя коньдон люкан 11-тӥ толшорысен кутскиз. Солэн ужпумез — Алнаш ёросысь биатлонэн вырись пиналъёслы спортъя тӥрлык басьтыны коньдон люкан. Али 30 егит биатлонистъёслы ёросысь спортъя школаын куинь пыӵал гинэ вань. Пусъём, та дыре Наталья Корнева ёросысь спортэн герӟаськем выль ӵектос бордын ужа. Таиз проект Россиысь азьмуртлэн гратъёсъя фондэзлэн вожвылъяськоназ пыриськоз. Со биатлонэн герӟаськемын ӧвӧл, вераз ӧнерчи. Тегъёс: Мерлык Спорт Биатлон Удмуртия пиналъёс коньдон Алнаш  